钦定古今图书集成/理学汇编/字学典/第105卷 > 杜荀鹤
## 钦定古今图书集成/理学汇编/字学典/第105卷 > 杜荀鹤

按晁公武《郡斋读书志》：“杜荀鹤，池州人。大顺二年进
士。善为词句切理。宣州田𫖳重之，尝以笺问。至梁祖
荐为翰林学士、主客员外，自号九华山人。”

按《宣和书谱》：“荀鹤工草字而无末俗之气，且书学之
废，莫甚于五代，篆籀之辈不可得见矣，得见两汉之
典刑斯可矣，两汉之法又不可得见矣，得见晋唐之
遗风斯可矣。”观荀鹤之书，虽未能跨越前古，笔力遒
健，犹有晋唐之遗风，然其书名颇播于流俗，故其字
亦为可重。今御府所藏草书，一云“扄帖。”